**A BIRTOKOS JELZŐ**

A birtokos jelző megnevezi valakinek vagy valaminek a tulajdonosát. Állhat ragtalanul vagy ragos alakban.

Kérdései: KINEK A(Z)…? MINEK A(Z)…?

**Kinek a** füzete? Zoli**nak a** füzete – ragos alak

**Kinek a** füzete? Zoli füzete – ragtalan alak

Jelölése: bi…………………………….

Rövidítése: Jbi

A Jbi a jelzett szóval együtt (**figyelem: nem az Á-val együtt!!!**) *birtokos jelzős szószerkezetet* alkot. Ez azt jelenti, hogy a birtokos jelzős szószerkezet esetében a birtokos jelzőt az **UTÁNA ÁLLÓ SZÓVAL** kötöd össze, **nem az állítmánnyal**, erre figyelj!

Peti melegítője az öltözőben maradt.

Mit állítunk? maradt – igei Á

Mi maradt? melegítője – határozott A (birtokos személyjel van rajta, a -je)

**Kinek a** melegítője? **Peti(nek a)** – birtokos jelző, vagyis Jbi

Hol maradt? öltözőben – helyhatározó, vagyis Hh

Bejelöljük a szószerkezeteket: az Á-t mindennel összehúzod, kivéve a jelzőt, mert a **birtokos jelzőt az UTÁNA KÖVETKEZŐ SZÓVAL húzod össze**. Jelöld be a szószerkezeteket!

Ábra: A - Á

 Jbi Hh

Az Á és a Hh közé húzzatok függőleges vonalat, ugyanígy az A és Jbi közé is húzzatok függőleges vonalat!

**FELADATOK**

**1. Írd le a ragos alakot ragtalan alakban! Húzd alá a birtokos jelzőt, és jelöld be a birtokos jelzői szószerkezetet! Pl. anyunak a táskája » anyu táskája (Természetesen te odaírod pici betűkkel, hogy bi………, és szószerkezetet is jelölsz.)**

Máténak a könyve \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lillának a tolltartója \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

az autónak a kereke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a biciklinek a pedálja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a füzetnek a lapja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a ruhának a gombja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Részeshatározó vagy birtokos jelző? Nagyon könnyű összekeverni a két mondatrészt. Figyeld meg a különbséget, majd oldd meg a feladatot! Írd a választ a vonalra!**

Kinek? Minek? részeshatározó

Kinek **a(z**)…? Minek **a(z)**? birtokos jelző

Pirinek ajánlom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zsoltinak a szülei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

barátomnak vittük \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a fiúnak a dolgai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a bögrének a füle \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tamarának tetszik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szüleinek vette \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a kutyának a nyakörve \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Elemezd a következő mondatokat! Húzd alá a mondatrészeket, állapítsd meg az A, Á, T, H, J fajtáját! Jelöld be a szószerkezeteket, majd készíts ábrát!**

A piros noteszembe írom a fontos évfordulókat.

A körzeti orvosunk ma nem rendel.